Han hadde en rekke offentlige og organisatoriske verv, blant annet som medlem av rådet for Norsk Sjøfartsmuseum, styremedlem i Nordenfjeldske Kunstindustrimuseum fra 1928, formann i hovedstyret for Trøndelagsutstillingen i 1930, medlem av Trondheim katedralskoles forstanderskap 1934–1938, medlem av Videnskapsselskapet i Trondhjem fra 1938 og formann i Trondhjems Sjømannsforening 1923–1926. Bergersen var også ordfører i representantskapet i Den Nordenfjeldske Kreditbank fra 1931 og styreformann i flere rederier og industribedrifter.